“เงินบาท” วันนี้เปิดตลาด 32.79 บ. นักลงทุนจับตาประชุมเฟด-ECB สัปดาห์นี้
“เงินบาท” วันนี้เปิดตลาด 32.79 บ. อ่อนค่าจากปิดตลาดวานนี้ที่ระดับ 32.69 บ. ชี้กรอบเคลื่อนไหว 32.65 -32.90 บ./ดอลลาร์ แนะผู้นำเข้าซื้อสกุลเงินต่างประเทศเพื่อป้องกันความเสี่ยง-ขายที่ระดับเหนือ 32.90 บ. นักลงทุนจับตาประชุมเฟด-ECB สัปดาห์นี้
“เงินบาท” วันนี้เปิดตลาด 32.79 บ. อ่อนค่าจากปิดตลาดวานนี้ที่ระดับ 32.69 บ. นักลงทุนจับตาประชุมเฟด-ECB สัปดาห์นี้
31 ม.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(31 ม.ค.66) ค่าเงินบาทเช้านี้เปิดตลาด 32.79 บาท/ดอลลาร์ อ่อนค่าเมื่อเทียบกับราคาปิดตลาดเมื่อวานที่ระดับ 32.69 บาท/ดอลลาร์
โดยดอลลาร์สหรัฐแข็งค่าเมื่อเทียบกับสกุลเงินหลัก ๆ ในขณะที่นักลงทุนจับตาการประชุมของธนาคารกลางรายใหญ่ในสัปดาห์นี้ ซึ่งรวมถึงธนาคารกลางสหรัฐ (เฟด) และธนาคารกลางยุโรป (ECB)
ทั้งนี้คาดว่าเฟดจะปรับขึ้นดอกเบี้ย 0.25% ในการประชุม วันที่ 31 ม.ค -1 ก.พ นี้ ในขณะที่คาดว่า ECB  จะขึ้นดอกเบี้ย 0.50% ในวันที่ 2 ก.พ.นี้
โดยเมื่อวานนี้นักลงทุนต่างชาติทั้งขายพันธบัตรไทยสุทธิ – 9,005 ล้านบาท  และขายหุ้นไทยสุทธิ – 1,027 ล้านบาท โดยมองกรอบค่าเงินบาทวันนี้เคลื่อนไหวที่ ระดับ 32.65 -32.90 บาท/ดอลลาร์
แนะนำผู้นำเข้าควรซื้อเงินตราต่างประเทศเพื่อป้องกันความเสี่ยง และผู้ส่งออก ขายเงินตราต่างประเทศที่ระดับเหนือ 32.90 บาท/ดอลลาร์